open-index/open-wikipedia-markdown huggingface dataset:
Denise Karbon

**Denise Karbon** (født 1980) er en italiensk kvinnelig alpinist.

## Karriere
Karbon har vunnet to VM-medaljer, én sølv i St. Moritz 2003 og bronse i 2007 i Åre, begge i storslalåm.

I verdenscupen har hun (per november 2008) vunnet fem renn i storslalåm. I sesongen 2003/04 kom hun på andreplass sammenlagt i storslalåmcupen, og gikk helt til topps i 2007/08.

## Resultater
### VM-medaljer
* 2003 St. Moritz – sølv i storslalåm
* 2007 Åre – bronse i storslalåm

### Verdenscupen i alpint
#### Enkeltseire

#### Sammenlagtplasseringer

## Eksterne lenker
* 
* Denise Karbons hjemmeside
Brooklyn Nets

**Brooklyn Nets** er et amerikansk basketball-lag som spiller i ligaen NBA. Laget holder til i bydelen Brooklyn i New York, og spiller hjemmekampene i Barclays Center, en nybygd arena som åpnet i september 2012. Laget var kjent som **New Jersey Nets** fra 1977 til 2012. Før det har laget gått under navnene **New Jersey Americans** og **New York Nets**.

## Spillerstall
{|class="wikitable"
!Posisjon
!Draktnummer
!Navn
|-
|F/C
|21
|Lamarcus Aldrigde
|-
|G/F
|1
|Bruce Brown
|-
|G
|4
|Chris Chiozza
|-
|F/C
|33
|Nicolas Claxton
|-
|G
|26
|Spencer Dinwiddie
|-
|F
|7
|Kevin Durant
|-
|F
|8
|Jeff Green
|-
|F
|2
|Blake Griffin
|-
|G
|13
|James Harden
|-
|G/F
|12
|Joe Harris
|-
|G
|11
|Kyrie Irving
|-
|G
|24
|Alize Johnson
|-
|G
|10
|Tyler Johnson
|-
|C
|6
|Deandre Jordan
|-
|G/F
|9
|Timothé Luwawu-Cabarrot
|-
|F/C
|0
|Reggie Perry
|-
|G
|20
|Landry Shamet
|-
|G
|55
|Mike James

## Hall of Fame
De følgende ti personene har hatt tilknytning til klubben, og er innvalgt i Naismith Memorial Basketball Hall of Fame:
*Nathaniel «Nate» Archibald
*Richard F. «Rick» Barry
*Larry Brown
*Lou Carnesecca
*Chuck Daly
*Julius W. Erving
*Mel Daniels
*Bernard King
*Robert A. «Bob» McAdoo
*Dražen Petrović

## Eksterne lenker
*
Olav Aspelund

**Olav Aspelund** (født 12. januar 1930 i Beiarn, død 25. september 2018 i Oslo) var en norsk forsker innen kjernefysikk, og statsstipendiat.

Han tok eksamen ved Norges tekniske høgskole i 1956, og arbeidet deretter ved Institutt for atomenergi, Kjeller, ved AB Atomenergi i Sverige og senere også i Vest-Tyskland. Han ble dr.philos. ved Universitetet i Oslo i 1968 på området *hurtige nøytroners kjernefysikk*. Deretter arbeidet han en tid ved NORSAR-anlegget på Kjeller, og deretter ved Institut für Kernphysik ved Kernforschungsanlage Jülich i Tyskland. Fra 1976 til han ble pensjonist arbeidet han ved Fysisk institutt ved Universitetet i Oslo. Der ble hans virksomhet finansiert av Norges allmennvitenskapelige forskningsråd inntil han i 1983 ble utnevnt til statsstipendiat.

## Referanser
MiA – Museene i Akershus

## 20 museer med 30 besøkssteder
MiA - Museene i Akershus er et konsolidert museum med en samling av 20 museer, 30 besøkssteder og flere kompetansesentere, som til sammen utgjør Akershus fylkes største kulturinstitusjon.

* Akershus bygningsvernsenter
* Asker museum
* Aurskog-Høland bygdetun
* Avistegnernes hus
* Besøkssenter Nordre Øyeren våtmark
* Eidsvoll museum, med Eidsvoll bygdetun, Okkupasjonsmuseet, Feiring jernverk, Carsten Ankers lysthus og St. Pauls gruve
* Fetsund Lenser
* Follo museum, med friluftsmuseet på Seiersten og Roald Amundsens hjem
* Gamle Hvam museum
* Grinimuseet
* Holmsbu kunstmuseum
* Hurdal museum Hulderhaugen
* Linderud gård
* Lommedalsbanen
* Lørenskog bygdemuseum
* Oslofjordmuseet
* Skedsmo bygdemuseum
* Stein skole
* Tradisjonshåndverk opplæringskontor
* Tertitten, Urskog-Hølandsbanen

## Direktører
* ?–2001: Inger Jensen 
* 2001–2014: Roger Seemann Erlandsen
* 2014–2022: Cecilie Øien
* 2022 –: Hulda Brastad Bernhardt

## Referanser


## Eksterne lenker
*
Brødrene Dal og mysteriet om Karl XIIs gamasjer

***Brødrene Dal og mysteriet om Karl XIIs gamasjer*** er en norsk komiserie som gikk på NRK1 i 2005. Serien er av og med Lars Mjøen, Knut Lystad og Trond Kirkvaag og er den fjerde serien om brødrene Dal. Regissør var Torunn Calmeyer Ringen. I denne serien må brødrene spore opp Karl XIIs gamasjer for å unngå at Norge må tilbake i union med Sverige i forbindelse med 100-årsjubileet for unionsoppløsningen i 2005. Jakten bringer dem til forskjellige tidsepoker og historiske begivenheter i de to landene som f.eks, underskrivingen av unionsoppløsningstraktaten i Karlstad i 1905, slaget på Dynekilen i 1716 med Tordenskjold, slaget ved Fredriksten Festning i 1718 der Karl XII blir drept, fredsforhandlingene i Kiel 1814 og mange fler.

Premieren ble sett av 1,24 millioner.

## Rolleliste

## Referanser


## Eksterne lenker
* Artikkel om serien hos nrk.no
Liste over ordførere i Drevja

**Ordførere i Drevja** er omfatter ordførere i den tidligere kommunen Drevja, som i  ble skilt ut fra Vefsn og i  ble innlemmet i den samme kommunen.

## Referanser


## Eksterne lenker
* Drevja.com
Eidstod

Eidstod er sentrum i Vrådal i Kviteseid kommune. 

Stedet er et turistsenter  som brukes både sommer og vinter. Her finnes flere hoteller, et hyttefelt, skisenter og badesteder.

## Eksterne lenker
* TravelingLuck.com
Charlotte Hornets

**Charlotte Hornets** er et profesjonelt amerikansk basketballag basert i Charlotte i Nord-Carolina, og konkurrerer i NBA-ligaen. De spiller i Sørøst Divisjonen i Østkonferansen. Lagets majoritets eier er NBA legenden Michael Jordan, som overtok aksjemajoriteten i 2010. Hornets spiller sine hjemmekampene i Time Warner Cable Arena.

Den opprinnelige Hornets franschisen ble etablert i 1988 som et utvidelselag. George Shinn, som var daværende eier, omplasserte laget til New Orleans etter 2001-02 sesongen, som ble omdøpt til New Orleans Hornets. I 2004 etablerte NBA enda et nytt ekspansjonslag som ble plassert i Charlotte, med navnet Charlotte Bobcats. I 2013 kunngjorde New Orleans Hornets at franschisen ønsket sin egen historie og folkevalgt navn. Dette resulterte til navnet New Orleans Pelicans, og Charlotte fikk tilbake navnet Hornets, logo og offisiell historie fra 1988-2002 tilbake. Charlotte Bobcats ble offisielt omdøpt Charlotte Hornets for 2014-15 NBA-sesongen. 

## Franchisens historie

### 1988–2002: Original Charlotte Hornets/George Shinn æra

#### 1985–1988: Hornets opphav
I 1985 bestod NBA av 23 lag, og det var planlagt ekspansjon til fire lag innen 1988-1989 sesongen. George Shinn, en entreprenør fra Kannapolis, North Carolina, ønsket å bringe et NBA-lag til Charlotte. Han satt sammen en gruppe av fremtredende lokale forretningsmenn til å lokke NBA med den potensielle franchisen. Charlotte hadde lenge vært en sentrum for college basketball. Charlotte var også en av de raskest voksende byene i USA, og var tidligere en av de tre-i-statlige regionale hjem til den amerikanske basketballforeningens Carolina Cougars, 1969 til 1974.

Noen kritikere tviholdte at Charlotte kunne støtte et NBA-lag; en Sacramento Bee journalists spøkte: "Den eneste franschisen Charlotte kommer til å få er den med gyldne buer(McDonalds)". Derimot hadde Shinn ett ess i ermet; Charlotte Coliseum, en ny teknologisk arena under bygging som ville ha plass til nesten 24 000 tilskuere - den største basketball arena noensinne til å være hjemmebane for et NBA-lag. 5. april 1987 annonserte NBA kommissær David Stern at Charlotte hadde blitt gitt den 24 NBA franschisen, og ville ha et spilleklart lag i 1988. Andre franschiser ble gitt til Miami, Minneapolis-Saint Paul og Orlando. 

Originalt skulle den nye basketball franschisen hete "Charlotte Spirit" men en navnekonkurranse bestemte navnet og Hornets vant fram. Navnet kommer fra byens harde motstand mot britisk okkupasjon under den amerikanske revolusjonen: den britiske kommandanten, Lord Cornwallis, refererte til Charlotte  "et veritabelt vepsebol(Hornet's nest) av opprør". 

## Spillerstall

*Sist oppdatert 5. november 2012*
## Eksterne lenker
*
Elisas univers

***Elisas univers*** er et norsk sjekkeprogram med Elisa Røtterud som gikk på TV3 i 2000. Innspillingen skjedde på Radisson SAS. Programmet ble sendt på mandager.

Premieren hadde relativt gode seertall og ble sett av 170 000. Etter dette falt seertallene noe og ble liggende på mellom 120 000 og 160 000. 

## Konsept
*Elisas univers* var et studiobasert sjekkeprogram med publikum i salen der de inviterte kandidatene på scenen fikk seg en overraskende flørt med en ukjent person. Deltagerne skulle også sjekke opp hverandre på nye måter for å finne ut hva fungerer og hva bør unngås når man prøver å få draget på noen. I tillegg ble et par fra publikum plukket ut til en kveld med opplevelser sammen, der kameraet fulgte «seansen» på kloss hold. Det var også muligheter for å møte igjen en tidligere flamme eller noen man hadde møtt en gang og som man ikke helt kunne glemme.

## Anmelderne
Programmet fikk hard medfart av anmelderne, og VGs anmelder var blant de krasseste. «*En programleder som hverken kan te seg eller snakke tydelig, får en helt time til tøv!*» og «*Plumpe vitser, plumpe selverkjennelser, plumpe replikker. Plumpe sjekkeforsøk*», var noe av det anmelderen skrev. Dagbladets anmelder var heller ikke begeistret og omtalte det som «*nok et søplete sjekkeshow*». Han mente imidlertid at programlederen klarte seg bra og gav programmet terningkast tre.

## Referanser
Saga kino

**Saga kino** er en kino i Vika i Oslo sentrum. Kinoen drives i dag av Nordisk Film Kino.

Kinoen ble åpnet 15. februar 1934. Den var tegnet av arkitektene Gudolf Blakstad og Herman Munthe-Kaas. Den hadde da én sal med parkett, galleri og losjer med til sammen 1345 plasser. I 1981 ble Saga ombygget til kinosenter med 6 saler. Sommeren 2007 ble Saga pusset opp.

## Kinosaler
*Sal 1: 531 plasser
*Sal 2: 176 plasser
*Sal 3: 169 plasser
*Sal 4: 121 plasser
*Sal 5: 41 plasser
*Sal 6: 109 plasser.

## Litteratur
* Solbakken, Tove: ''Om funksjonalismens kinematografer.'' I Byminner nr.4-2012, s.48-63
Liste over ordførere i Vefsn

**Ordførere i Vefsn** omfatter ordførerne i den kommunen som til enhver tid har hatt navnet Vefsn kommune. 

Den historiske Vefsn kommune omfatter den sørlige delen av dagens kommune, samt Hattfjelldal og Grane, som ble skilt ut som egne kommuner i henholdsvis 1862 og 1927. I 1875 ble bykommunen Mosjøen skilt ut fra landkommunen Vefsn. I 1962 ble Mosjøen og Vefsn igjen slått sammen, senere sammen med landkommunene Drevja og Elsfjord.

## Referanser


## Eksterne lenker
* Drevja.com
Nike Bent

**Nike Bent** (født 1. desember 1981 i Funäsdalen) er en svensk kvinnelig alpinist.

Bent har vunnet tre svenske mesterskap, i 2000 vant hun både utfor og super-G og i 2001 super-G. I verdenscupen har hun vunnet ett renn, og en gang har hun blitt nummer to. Under VM 2007 kom hun på sjetteplass i utfor.

## Referanser


## Eksterne lenker
*
Helge Wikström

**Helge Wikström** (født 29. april 1907, død ca. 2005) var en svensk langrennsløper og orienteringsløper.

I langrenn deltok han kun i to Ski-VM. I 1930 (Oslo) deltok han i militært patruljeløp, og fikk sølv bak det norske laget. I motsetning til de olympiske vinterleker i Chamonix i 1924 og St Moritz i 1928 ble våpnene i 1930 brukt til skyting, og ikke bare som vekt på ryggen. 

Lokalt representerte han Luleå SK som langrennsløper, og noen år også Fyrishofs SK i Uppsala. Han fikk tredjeplass i Vasaloppet i 1929, men vant lagseier samme året. Han vant også to lag-SM, bl.a. SM i Skidbudkavle 1931 (stafett), da Luleå SK vant med over en og en halv time (1:38,05). Vinnertiden var 19:17,15. På laget deltok begge brødrene Wikström; Helge mellometappen og John sluttetappen.

Under VM på ski i 1934 (Sollefteå i Sverige) fikk han en hederlig 6.-plass, bak 4 andre svensker og en finne. 

Som orienteringsløper representerte han Sunderby SK. Orientering var i starten kun en militær sportsgren, men i distriktet Norrbotten ble Wikstrøm den første sivile som vant et Distriktsmesterskap, i 1931. Han brukte 1 time og 31 minutter på den 11 km lange løypa. 

Helges bror, John Wikström var en enda mer merittert skiløper. En annen svensk langrennsløper med samme etternavn, Axel Wikström var derimot ikke i slekt med John og Helge. 

## Meritter
* Ski-VM 1930
** Sølv i militært patruljeløp
* Ski-VM 1934
** 6.-plass på 50 km

## Referanser
Toronto Raptors

**Toronto Raptors** er et canadisk basketballag som spiller i den amerikanske proffligaen NBA. Laget holder til i Toronto i Ontario, og spiller hjemmekampene i Air Canada Centre. Det er det eneste laget i NBA som ikke er fra USA.

I 2019 vant de sitt første NBA-mesterskap, da de slo regjerende mester Golden State Warriors 4-2 i kamper.

## Spillerstall

*Sist oppdatert 2. april 2014*

## Hall of Fame
Hakeem A. Olajuwon og Lenny Wilkens er foreløpig de eneste med tilknytning til Toronto Raptors som har blitt innvalgt i Naismith Memorial Basketball Hall of Fame.

## Referanser


## Kilder
*

## Eksterne lenker
*
Jan Hudec

**Jan Hudec** (født 1981) er en canadisk tidligere alpinist.

Hudec kom på annen plass i utfor da Aksel Lund Svindal ble verdensmester 2007 i Åre. Sesongen etter vant han sin første seier i verdenscupen, utforrennet i Lake Louise.

Hudec deltok for Canada under Vinter-OL 2010 og oppnådde en 23.-plass i super-G som beste resultat. Han deltok også fire år senere under Vinter-OL 2014 og vant en bronsemedalje i Super-G.

## Pallplasseringer i verdenscupen

## VM-medaljer
* 2007 Åre – sølv i utfor

## Eksterne lenker
* 
*
Kjell Alfred Larsen

**Kjell Alfred Larsen** (født 30. november 1931) kommer opprinnelig fra Bjølsen i Oslo. Han er en Ildsjel for hoppidretten  både i Hobøl og i kommunene rundt. 

Larsen er ressurspersonen bak Granskollen skianlegg. Den 19. januar 2007 mottok han Kongens fortjenstmedalje i gull av fylkesmann Anne Enger for sin innsats innen hoppsporten.

Han har vært aktiv innen idretten siden han var barn. Som 12-åring vant han sitt første hopprenn i Kollbakken i Maridalen. Premien var et stålkrus, importert fra Sverige. Fortsatt benytter han en foredlet utgave av dette som premie i klubben. Han meldte seg inn i Korsvoll idrettslag og var aktiv der i 10 år. Han kvalifiserte seg til A-klassen innen hopp, som tilsvarer eliteklassen i dag. I 1950 fikk han være prøvehopper i Holmenkollen. Han satt sin personlige rekord i Skuibakken med et hopp på 84 meter. 

Fra 1970 til i dag har han brukt mye av sin fritid på å bygge opp Granskollen skianlegg på Tomter i Østfold. 

Suksessen med hoppskolen bidro til at han i 1976 ble med i utdanningsutvalget i Norges Skiforbund. I denne tiden ble det etablert hoppskoler i alle fylker. Etter fire år i dette utvalget, ble han utvalgets formann og medlem av Skiforbundets hoppkomité.

## Referanser
Sébastien Frey

**Sébastien Frey** (født 18. mars 1980 i Thonon-les-Bains) er en fransk fotballspiller. Han er målvakt i den italienske klubben Genoa CFC.

Han har tidligere spilt for Cannes, Inter, Parma og ACF Fiorentina.

## Referanser


## Eksterne lenker
*
Tomáš Ujfaluši

**Tomáš Ujfaluši** (uttales IPA: [ˈtomaːʃ ˈujfaluʃɪ]; født 1978) er en tsjekkisk tidligere fotballspiller. Han spilte forsvar.

Ujfaluši har tidligere spilt for den tsjekkiske klubben Sigma Olomouc (1997&ndash;2000), tyske Hamburg (2001&ndash;04) og italienske Fiorentina (2004&ndash;08) og spanske Atlético Madrid (2008&ndash;11). Han spilte for  under EM 2004 og VM 2006 og EM 2008.

## Referanser


## Eksterne lenker
*
Klatremus

**Klatremus** (*Myodes glareolus*) tilhører de såkalte korthalemusene. Med en hale som er bare halvparten av kroppslengden, skilles den lett fra de langhalede skogmusene og husmusa. Pelsfargen på ryggen er tydelig rødbrun, og det skiller den fra den gråbrune markmusa og dennes slektning fjellmarkmusa. Klatremusas nærmeste slektninger i Norge er rødmus og gråsidemus, som også er rødbrune på ryggen. Rødmus og klatremus kan skilles på at den førstnevnte er litt rødere og har kortere (omtrent en tredel av kroppslengden) og tettere behåret hale. De to artene har dessuten «delt landet mellom seg», og finnes derfor ikke ofte i samme område. Gråsidemusa skilles fra klatremus på at også den har kortere hale, dessuten har den mer rent grå kroppssider og er litt større. For en sikker artsbestemmelse kan man også studere forskjeller i tennene.

Den finnes i det meste av Norge så langt nord som Rana og Salten i Nordland.
Klatremusa er en art med stor forkjærlighet for skog, men er i Sør-Norge funnet så høyt som 1400 moh. Den er en god klatrer og finner mye av føden i trær. Den spiser for det meste plantekost, og i stor grad spesielt næringsrike plantedeler som frø, knopper, nøtter og bær. Den spiser også «grøntfor» som gress, løv og mose, dessuten sopp og røtter. Om vinteren spiser den gjerne skjegglav som vokser på trær, dessuten kan den gnage bark. I motsetning til bl.a. den bakkelevende markmusa kan den gjøre dette flere meter oppe i trærne. Klatremusa spiser også litt insekter og andre smådyr.

Spisespor etter klatremusa kan være tomme hasselnøttskall med et lite hull omkranset av gnagemerker, og kongler hvor skjellene er gnagd av nesten helt ut til tuppen (ligner på ekornspiste kongler).

Hunnene blir kjønnsmodne når de er litt over en måned gamle. De får to til fire kull i løpet av sommerhalvåret, og tre til åtte unger pr. kull er vanlig. Kull med ti unger er også registrert. Bestanden varierer sterkt med en syklus på tre til fire år, såkalte smågnagersvingninger. I år med store bestander («museår») reduseres ungeproduksjonen, bl.a. ved at forplantningssesongen blir kortere. De voksne hunnene okkuperer et eget territorium som de forsvarer mot andre voksne hunner.

Størrelsen på de enkelte dyrenes leveområde varierer bl.a. med bestandstettheten og næringstilgangen. Leveområder fra 500 til 7000 kvadratmeter er registrert. Om vinteren kan klatremusa komme inn i hus.

## Referanser


## Eksterne lenker
* 
* Pattedyratlas (Norsk Zoologisk Forening)
Tom Curry

**Tom Curry** (født 1. september 1894 i South Shields, England, død 6. februar 1958 i flyulykken i München, Tyskland) var fotballtrener for Manchester United og tidligere spiller for Newcastle United. 

## Karriere
Han spilte «half-back» da han var aktiv, og fikk tilsammen 221 kamper (5 mål) i 1920-årene. Han ligadebuterte for Newcastle mot Arsenal på åpningsdagen av 1919-20 sesongen, selv om han hadde kommet til klubben 7 år tidligere, fra et juniorlag i South Shields. Han mistet mange aktive sesonger på grunn av 1. verdenskrig, men fikk likevel mange kamper for klubben. Han vant ligaen med Newcastle i både 1919-20 og i 1920-21, men gikk glipp av Newcastle Uniteds finaleseier i FA-cupen mot Aston Villa (2-0 på Wembley foran 91 695 tilskuere). Han passerte 30 år, men ble værende i klubben 5 år mer, selv om han knapt fikk spille for førstelaget, og måtte dermed hjelpe ungdomsspillerne i «North-Eastern League» (reserveligaen). I januar 1929 forlot han Newcastle til fordel for Stockport County på fri transfer. Året etterpå ble han trener for Carlisle United. I 1934 fikk han jobb i Manchester Uniteds trenerteam. I 1948 var han trener for Storbritannias olympiske lag, under ledelse av manager Matt Busby. Samme mannen var også sjef for Curry i Manchester United, og skal ha uttalt at «Tom Curry is the best trainer in Britan»https://web.archive.org/web/20060101090351/http://www.munich58.co.uk/articles/curry1.asp.

Han døde i flyulykken i München sammen med 22 andre, deriblant åtte spillere på Manchester Uniteds lag.

## Se også
* Manchester United
* Manchester Uniteds historie (1945-1969)
* Flyulykken i München

## Eksterne lenker
* Artikkel om Tom Curry
Paul Oyuga

**Paul Mbuya Oyuga** (født 7. april 1973) er en kenyansk fotballspiller som spiller for Ålgård Fotballklubb. Der han og er spillerutvikler.

Han spilte i perioden 2004-2007 for Bryne FK.

## Eksterne lenker
*
Allan Borgvardt

**Allan Borgvardt** (født 5. juni 1980) er en dansk tidligere fotballspiller.

Han har spilt på AGF, Esbjerg fB, Bramming B, Fimleikafélag Hafnarfjarðar, Viking og Bryne. Vinteren 2009/10 meldte han overgang til Sandnes Ulf. Etter 2010-sesongen avsluttet han kontrakten med Sandnes Ulf ett år før tiden og flyttet til Sverige.

## Referanser


## Eksterne lenker
* 
* BryneFK.no – Borgvardts spillerprofil hos Bryne Fotballklubb
* B-gjengen.com – Borgvardts spillerprofil hos Brynes suporterklubb B-gjengen
Håvard Sakariassen

**Håvard Sakariassen** (født 1976), er en norsk tidligere fotballspiller som spilte spiss. Han spilte flere perioder Bodø/Glimt, men også for Moss FK, Bryne FK, Innstrandens IL og Aalesunds FK. Sakariassen er en del av den sportslige ledelsen i Bodø/Glimt med tittelen sport manager. 

Han kom til Bryne i 2006-sesongen fra Bodø/Glimt. Han har tidligere spilt for Moss. 22. juli 2008 ble det bekreftet fra Bodø/Glimt at Håvard Sakariassen skulle gjøre comeback i Glimt-trøya. Han spilte i perioder også midtstopper. 2. august 2011 offentliggjorde Bodø/Glimt at Sakariassen la opp som fotballspiller med øyeblikkelig virkning og ble en del av klubbens administrasjon. 

## Referanser


## Eksterne lenker
*
Eva-Maria Hagen

**Eva-Maria Hagen** (født 19. oktober 1934 i Költschen i Kreis Oststernberg i Tyskland som *Eva-Maria Buchholz*, død 16. august 2022) var en tysk skuespiller- og sangerinne, også kjent som *DDRs Brigitte Bardot*. 

Hagen var mellom 1965 og 1972 samboer med Wolf Biermann. Hun er dessuten mor til sangerinnen Nina Hagen, og bestemor til skuespillerinnen Cosma Shiva Hagen. 
## Filmografi (utvalg)

## Referanser

## Eksterne lenker
*
Giampaolo Pazzini

**Giampaolo Pazzini** (født 2. august 1984) er en italiensk fotballspiller som fra 1. september 2020 er klubbløs.

Han debuterte i Serie A for Atalanta 12. september 2004 mot Lecce. Pazzini ble hentet til Fiorentina fra Atalanta i januar i 2005-sesongen for 6,5 millioner euro, og i januar 2009 solgt videre til Sampdoria for 8 millioner euro. 

Pazzini slet med å få spilletid i Fiorentina da Adrian Mutu og Luca Toni ble foretrukket som spisser. Derfor var det også snakk om en utlånsavtale januar 2007, hvor blant annet Palermo var interessert. Fiorentina ville derimot ikke låne ut spilleren, og etter sesongen 2006/2007 ble Luca Toni solgt til Bayern München. Januar 2009 ble imidlertid spissen solgt, da han fikk lite spilletid i Fiorentina. Flere klubber meldte sin interesse, men det var til sist Sampdoria som fikk tilslaget. Overgangssummen skal ha vært rundt 8 millioner euro. I tillegg ble Emiliano Bonazzoli lånt ut til Fiorentina som en del av overgangen. 

Pazzini ble dobbelt historisk den 24. mars 2007 da han i åpningskampen på nye Wembley mellom U21-landslagene til  og , scoret det første målet på det nye stadionet etter 29 sekunder, noe var det raskeste på Wembley noensinne. Pazzini scoret to mål til, og endte opp med hat-trick i kampen.

I januarovergangsvinduet 2011 signerte han for Inter, hvor han mottok draktnummer 7.

## Referanser


## Eksterne lenker
*
Sykling under Sommer-OL 1900

**Sykling under sommer-OL 1900** ble arrangert fra 9. til 16. september 1900 i Vélodrome de Vincennes i Paris. 

Sykling var med på det olympiske programmet i 1900 i Paris for annen gang. Det var 72 deltakere, alle menn, fra seks nasjoner som konkurrerte i tre sykkelritt. Det ble arrangert minst 15 sykkelritt i løpet av sommeren 1900 i forbindelse med Verdensutstillingen i Paris 1900 og sommerlekene, men kun de tre baneøvelsene 2000 meter sprint, 25 kilometer og 5 kilometer poengritt har i ettertid blitt anerkjent som olympiske av Den internasjonale olympiske komité (IOK).

## Medaljer og premier i 1900
*I 1900 ble det i noen idrettsgrener utdelt medaljer til de tre beste utøverne, mens i andre idrettsgrener ble det utdelt andre typer premier til de beste.  
*Medaljefordelingen og resultatlistene viser de tre beste utøverne som vinnere av gull-, sølv- og bronsemedaljevinnere, i henhold til IOKs retroaktive bestemmelse.   

## Medaljefordeling

## Resultater
### Sprint – 2000 meter

### 25 kilometer

### Poengritt – 5 kilometer

## Referanser


## Eksterne lenker
* Cycling Track at the 1900 Summer Olympics hos olympedia.org
Cosma Shiva Hagen

**Cosma Shiva Hagen** (født 1981) er en tysk skuespillerinne.

Hun er datter av sangerinnen Nina Hagen og musikeren Ferdinand Karmelk. Hennes bestemor er skuespilleren og sangerinnen Eva-Maria Hagen som dannet par med visesangeren og poeten Wolf Biermann.

Cosma har vært delaktig på både film-, teater- og musikkscenen, og er mest kjent i den tysksproglige verden. Hun taler flere sprog flytende.

## Referanser


## Eksterne lenker
* Cosma Shiva i ''7 Zwerge - Der Wald ist nicht genug''
*
Bruksstudier

**Bruksstudier** (Uses & Gratifications) er en forskningtradisjon innen medievitenskap som undersøker publikums mediebruk og studerer det. Istedenfor det tradisjonelle spørsmål "hva gjør media med publikum?", snur bruksstudiene spørsmålet på hodet og spør "hva gjør publikum med media?" 

Bruksstudiene søker å undersøke hva publikum bruker ulike medier til og hva slags utbytte de får. Denis McQuail (1987:73) har utarbeidet en typologi over de vanligste behov eller forventninger for eksempel tv- seere har til fjernsynsprogrammer. De 4 hovedfunksjonene media kan ha for publikum er 
* informasjon
* personlig identitet
* sosialt fellesskap og 
* underholdning. 

Målinger av mediebruk er gjerne finansiert av medieinstitusjoner som ønsker data om publikums oppslutning. Målingene viser hvem som bruker hvilke medier og hvor mye. I tillegg til målinger av bruken er også bruksstudietradisjonen opptatt av hvorfor publikum bruker de ulike mediene. 

Bruksstudier oppstod som en kritikk mot effektforskningen på 1940-tallet.  En av de første undersøkelsene med en bruksstudietilnærming var Herta Herzogs "What do we really know about daytime serial listeners?" som var en undersøkelse av hjemmeværende kvinner som lyttet på radiohørespill. Utgangspunktet var en innholdsanalyse foretatt av Arnheim som konkluderte med at hørespillene fungerte som dagdrømmerier for de kvinnelige lytterne. Herzog fant, gjennom åpne intervjuer, at lytterne fikk en form for emosjonell forløsning og at hørespillene ga lytterne råd om hvordan de kunne takle problemer i livet. 

På 1960- 1970-tallet fikk retningen navnet Uses & Gratifications. 

Bruksstudiene har en kvalitativ tilnærming, men har blitt kritisert for å være veldig psykologisk slik som effektforskningen kan kritiseres for å være mer sosiologisk. De har også blitt kritisert for å være for funksjonalistiske og tautologiske. De sentrale begrepene i tradisjonen (motiv, behov, bruk) er vanskelige å operasjonalisere og det stilles store spørsmålstegn ved antagelsen om publikum som rasjonelle, aktive og selektive. 

## Litteratur
* McQuail, D (1987): *Mass Communication Theory: An Introduction* (2nd edn). London: Sage 
* Waldahl, R (2001): *Mediepåvirkning* (2. utgave). Oslo: Gyldendal
Det hellige kors’ kirke (Stirling)

**Det Hellige Kors' Kirke** (*Church of the Holy Rude* – *Rude* eller *Rood* er gammelengelsk og betyr kors), grunnlagt 1129, er den nesteldste bygningen etter Stirling Castle i den skotske byen Stirling. Med unntak av Westminster Abbey er denne kirken den eneste overlevende kirke i Storbritannia som har hatt en kroning og som fortsatt benyttes til gudstjeneste.

Stirling var tidlig et betydningsfullt sted og lenge også Skottlands hovedstad ved at skottenes konge oppholdt seg her. Den første kirken ble grunnlagt av kong David I i 1129, men den ble ødelagt av brann i 1406. Kort tid etter bevilget Skottlands hoffmarskalk (Lord Chamberlain) en ny kirke, og det sydlige sideskip og tårnet ble bygget ferdig omtrent 1414. Denne del av kirken med runde søyler, gotiske hvelvinger og originale takkonstruksjon av eiketre fremstår i dag, til tross for endringer, bortimot i den samme form som da den ble bygget.

Ettersom menigheten var større enn kirken ble den østlige delen (koret) bygget i årene 1507 og 1546. I 1530 var også tårnet bygget ferdig.

På grunn av religiøse motsetninger mellom kirkens to prester og deres delte tilhengere lot byrådet i 1656 sette opp en skillevegg på det sted hvor korset står i dag. Således ble det dannet en østlig og en vestlig kirke som hadde gudstjeneste med hver sin prest, en ordning som varte helt til 1935 da de to menighetene – etter 279 år – igjen ble forent under en prest.

I årene 1936&ndash;1940 ble det gjort store restaureringsarbeider hvor de to korte tverrskipene ble hevet, et sakristi ble bygget under koret og ikke minst at skilleveggene ble fjernet. 

Skottenes dronning, Maria Stuart, deltok i gudstjeneste i kirken og Skottlands reformator, John Knox, har holdt preken i kirken. Maria Stuarts babysønn, James VI av Skottland, den senere James I av England etter dronning Elisabeths død, ble kronet her den 29. juli 1567.

## Referanser


## Eksterne lenker
* The Church Of The Holy Rude
Tordenskiolds gate

**Tordenskiolds gate** eller **Tordenskjolds gate** finnes flere steder i Norge:
* Tordenskjolds gate (Bergen)
* Tordenskjolds gate (Bodø)
* Tordenskiolds gate (Drammen)
* Tordenskiolds gate (Fredrikstad)
* Tordenskjolds gate (Gjøvik)
* Tordenskjolds gate (Halden)
* Tordenskjolds gate (Harstad)
* Tordenskjolds gate (Holmestrand)
* Tordenskiolds gate (Hønefoss)
* Tordenskiolds gate (Kongsberg)
* Tordenskjolds gate (Kristiansand)
* Tordenskjolds gate (Langesund)
* Tordenskjolds gate (Larvik)
* Tordenskjolds gate (Mosjøen)
* Tordenskjolds gate (Namsos)
* Tordenskiolds gate (Oslo)
* Tordenskiolds gate (Porsgrunn)
* Tordenskjolds gate (Sarpsborg)
* Tordenskiolds gate (Skien)
* Tordenskjolds gate (Stavanger)
* Tordenskiolds gate (Trondheim)
* Tordenskjolds gate (Tønsberg)

*Tordenskjoldsgade* finnes flere steder i Danmark:
* Tordenskjoldsgade (Esbjerg)
* Tordenskjoldsgade (Frederikshavn)
* Tordenskjoldsgade (Horsens)
* Tordenskjoldsgade (København)
* Tordenskjoldsgade (Køge)
* Tordenskjoldsgade (Slagelse)
* Tordenskjoldsgade (Thisted)
* Tordenskjoldsgade (Ærø)
* Tordenskjoldsgade (Aalborg)
* Tordenskjoldsgade (Århus)

## Se også
* Nedre Tordenskjolds gate i Stavanger 
* Tordenskjoldsgate skole i Kristiansand
Tordenskiolds gate (Oslo)

**Tordenskiolds gate** (1–11, 2–12) er en gate i området rundt Oslo rådhus i Oslo. Gaten er en av de uvanlige gatene som går i nummerrekkefølge mot sjøen, ikke fra som er vanligst i Oslo. Gaten går fra Stortingsgata til Rådhusplassen. Før utbyggingen av Rådhuset sluttet gaten i Tordenskiolds plass.

Gaten har fått navn etter adelsnavnet til viseadmiral Peter Wessel, Tordenskiold (1690–1720).

## Utvalgte bygninger
Nummer 1 er en forretningsgård fra 1898 på hjørnet ut mot Stortingsgata, arkitekt Carl Michalsen. I første etasje ligger butikken Ferner Jacobsen og tidligere holdt Hotel Boulevard til i de øverste etasjene.

Tordenskioldsgate 12 ligger helt nede i kvartalet mot Rådhusplassen. Den kalles Oslo Trygdekasses bygning eller Oslo Trygdekontors bygning. Bygget er fra 1937 og er tegnet av F.S. Platou. Fra det var nytt og frem til rundt 1990 holdt Oslo trygdekontor til i bygningen. I 2014 huser bygningen Fylkesmannen i Oslo og Akershus.

## Litteratur
* Knut Are Tvedt (red): *[[Oslo byleksikon]]*, side 244 og 571, Kunnskapsforlaget 2010, 

## Eksterne lenker
* 
*
Kusjittiske språk

**Kusjittiske språk** er en undergruppe av den afroasiatiske språkfamilien oppkalt etter den bibelske skikkelsen Kusj på samme måte som semittiske språk er oppkalt etter Sem. Kusjittiske språk snakkes hovedsakelig på Afrikas horn. Det største språket er oromo med ca. 25 millioner talere etterfulgt av somali med ca. 15. millioner, sidamo med 2 millioner og afar med omtrent 1,5 millioner.
Rosenkrantz’ gate (Oslo)

:::*Se [[Rosenkrantz’ gate|pekerside]] for flere forekomster av Rosenkrantz’ gate.*

**Rosenkrantz’ gate** (1–21, 2–24) er en gate i Oslo sentrum. Den går fra C.J. Hambros plass til Rådhusplassen. Nummereringen av gaten går motsatt av normalt i Oslo.

Gaten er oppkalt etter riksstattholder Marcus Gjøe Rosenkrantz (1762–1838).

## Bygninger og institusjoner

## Se også
* Karl Johan-kvartalet

## Referanser




## Litteratur
* Oslo byleksikon: Rosenkrantz’ gate

## Eksterne lenker
*
Ji Minjia

**Ji Minjia** 纪敏佳 (født 1982 i Chengdu i provinsen Sichuan i Folkerepublikken Kina) er en kinesisk popstjerne som fikk nasjonal berømmelse i Folkerepublikken Kina etter at hun deltok i *«Super Girl»*-konkurransen i landet i 2005. Dette er en kinesisk variant av «Idol». Hun synger både på kinesisk og engelsk.

Hun har i 2006 begynt et samarbeid med amerikanske agenter etter at hennes popularitet spredte seg til det kinesisk-amerikanske miljø. Hun har også blitt svært populær i Japan.    

## Eksterne lenker
* Musikkvideo til Ji Minjas første første album YouTube  
* Musikkvideo «Between the earth and sky» YouTube
* Musikkvideo «Curiosity Kills The Cat» YouTube
* Ji Minja musikkopptak fra 2005 YouTube
Haugastøl stasjon

**Haugastøl stasjon** er en jernbanestasjon på Bergensbanen. Stasjonen ligger i Hol kommune i Buskerud, mellom stasjonene Ustaoset i øst og Finse i vest. Følger man sporet over Roa ligger Haugastøl 275,5&nbsp;km fra Oslo sentralstasjon. Stasjonen ligger 988 meter over havet. Vest for Haugastøl går Bergensbanen og riksvei 7 hver sin vei, Bergensbanen tar den nordre ruten langs Hallingskarvet, mens Riksvei 7 går lengre sør frem til og gjennom Måbødalen.

Stasjonen ble åpnet i 1908. Stasjonsbygningen ble tegnet av jernbanearkitekten Paul Armin Due, og er en krysning mellom nasjonalromantisk og jugendstil. Bygningen ble renovert i 1963, blant annet ved bygging av toalett. I 2002 fattet Riksantikvaren et fredningsvedtak for både stasjonsbygningen og den tilhørende Sløtfjord vokterbolig.

Rallarvegen har sitt utgangspunkt ved Haugastøl. Den var opprinnelig en anleggsvei bygget av rallarne som bygde jernbanen. Veien er nå en populær gang- og sykkelsti og er mye benyttet i sommermånedene, noe som gir stasjonen forholdsvis stor trafikk. Haugastøl er ikke blant de største stasjonene på høyfjellsstrekningen, og ekspresstogene betjener stasjonen i sommersesongen.

Det er også et kryssingsspor på stasjonen og her befinner også Haugastøl omformerstasjon inne i fjellet på andre siden av stasjonsområdet.

## Galleri

Inngangsdør.jpg|Inngangsdør til venterommet
Haugastøl venterom-1.jpg|Venterommet på Haugastøl
Haugastøl venterom-2.jpg|Venterommet, august 2023
Haugastøl, spor 1.jpg|Haugastøl, plattform for spor 1
Godstog til spor 2.jpg|Godstog kjører inn på kryssingsspor
Venterommet, juni 2024.jpg|Venterommet, juni 2024
Venterommet, sittebenk.jpg|Sittebenk på venterommet


## Referanser


## Litteratur
* 
* 
* 

## Eksterne lenker
* Kart over stasjonsområdet

*
Nedre Vollgate (Oslo)

**Nedre Vollgate** (1–19, 4–20) er en gate i Kvadraturen i Oslo sentrum. Gaten går fra Rådhusgata til Wessels plass.

Opprinnelig het gaten Øvre Gade og gikk helt inntil vollene som var anlagt rundt byen. Den fikk navnet Nedre Vollgate rundt 1750; da hadde vollene blitt fjernet og Øvre Vollgate anlagt.

Bebyggelsen i området besto tidligere av små trehus hvor den mindre bemidlede delen av befolkningen bodde. Man hadde fått dispensasjon fra kravet om å bygge i mur. Flere av husene ble flammenes rov under bybrannen i 1686.

## Bygninger (utvalg)
Nedre Vollgate 1 er en kontorbygning fra 1955, den ligger på hjørnet vendt ut mot Rådhusgata og festningsområdet på den andre siden. Bygningen er kommunalt listeført og omtales som «Representativ arkitektur fra 1950-tallet. Flott bygning med mange originale detaljer. Høy arkitektonisk verdi.» hos Riksantikvarens nettside Kulturminnesøk.

Ved siden av dette bygget, i nummer 3, er en forretningsgård som blant annet huser Kasakhstans ambassade. Tidligere lå det et trehus på tomten hvor avisen  *[[Morgenposten]]* ble grunnlagt av William Nissen i 1860.

Gården i nummer 11 er en forretningsgård fra 1915 tegnet av Henrik Nissen og sønnen Henrik Nissen d.y. for Norges Hypothekbank. «Perminalen» lå i mange år i nummer 18, gården ble kjøpt av Stortinget i 1998 og inneholder kontorer.

Frimurerlosjen har nummer 19 og ligger langs en stor del av gaten. Arkitekt for dette bygget var også Henrik Nissen.

## Referanser

## Litteratur
* 

## Eksterne lenker
*
Øvre Vollgate (Oslo)

::*Se [[Øvre Vollgate|pekerside]] for flere forekomster av Øvre Vollgate.* 

**Øvre Vollgate** (3-15, 2-12) er en gate i Kvadraturen i Oslo sentrum. Gaten går fra Rådhusgata til Tollbugata. Gaten ble ikke bebyget før omkring år 1700, da vollene ble fjernet.

## Kjente bygninger
* Øvre Vollgate 15: Bokhandelens hus (tidligere Nissens Pigeskole)

## Litteratur
* 

## Eksterne lenker
* 
*
Kåre Eikeland

**Kåre Eikeland** (født 27. oktober 1951) er en norsk avistegner, illustratør og maler. 

Kåre Eikeland er særlig kjent for sine muntre kommentartegninger og karikaturer i Stavanger Aftenblad, men har også tegnet for Aftenposten, Dagen og Bergens Tidende. Eikeland har ellers illustrert flere bøker og hatt utstillinger med oljemalerier, akvareller og tegninger, blant annet av båter og kystmotiver.

Kåre Eikeland illustrasjoner er kjennetegnet av en uanstrengt penneteknikk, ofte lett fargelagt med vannfarger. Stilen i avistegningene kan minne om uttrykket og streken til både den tidligere bergenstegneren Audun Hetland og avistegnerne Jan O. Henriksen og Herbjørn Skogstad.

## Bokillustrasjoner

* 1990: Jan Spurkeland: *Stril med smil*	
* 1993: Jan Spurkeland: *Spøt-Olina : og andre følk*
* 1995: Jan Spurkeland: *Stril i profil : Tinesen, Spøt-Olina og andre følk*
* 1997: Dagfinn Malt: *Ulricksen junior : en bergensprofil*
* 1998: *Frekt og kjekt om Bergen*
* 2003: Jan Sagen: *På tvers : norsk satirisk leksikon* (medillustratør)

## Eksterne lenker
* Avistegninger av Kåre Eikeland gjengitt på Aftenbladet.no
Erich Haagensen Jaabech

**Erich Haagensen Jaabech** (1761–1845) var bonde fra Øyslebø i Vest-Agder. 

Han flyttet til Jåbekk i Mandal og bodde der da han ble valgt som en av tre representanter fra Mandals amt til riksforsamlingen på Eidsvoll i 1814 og var med på å vedta Norges Grunnlov. De andre utsendingene tilhørte mindretallet og Unionspartiet. For Jaabech er dette usikkert. Jaabech spiller imidlertid en rolle om ny kirke i Mandal og får råd fra Christian Frederik om oppføring av en ny Mandal kirke. I 1814 bodde han sannsynlig den gamle hovedbygningen på Jåbekk, som i 1817 ble erstattet med ny hovedbygning. Dette brant ned i 1980. 

Enken etter Erik Hågensens sønn Hågen ble gift med stortingsmannen Søren Jaabæk.

## Referanser


## Litteratur
* Kathrin Papst: *Erich Jaabech og Jåbekk gård i Halse i Mandal*, i Jørn Holme (red.): *De kom fra alle kanter - Eidsvollsmennene og deres hus,* Cappelen Damm 2014 s. 337-339. ISBN 978-82-02-44564-5
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814

## Eksterne lenker
* 
* Tallak Lindstøl: *Stortinget og Statsraadet*, 1814-1914. B. 1 D. 1 : Biografier A-K digital utgave side 431
* Slektshistorie fra eskeland.net 
* Kathrin Papst:* Erich Jaabech og Jåbekk gård i Halse ved Mandal*, i Jørn Holme(red.): *De kom fra alle kanter - Eidsvollsmennene og deres hus,* Cappelen Damm 2014, s. 337-339. ISBN 978-82-02-55564-5
Pterogeniidae

* *[[Histanocerus]]*
* *[[Katagenius]]*
* *[[Kryptogenius]]*
* *[[Pterogenius]]*
* *[[Tychogenius]]*
* *[[Anogenius]]*
* *[[Hydromalion]]*
* *[[Laenagenius]]*

**Pterogeniidae** er en artsfattig familie av små biller som er kjent fra Sørøst-Asia og Indonesia (indomalayiske faunaområde).

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien **Pterogeniidae** Crowson, 1953
****** Slekten *[[Anogenius]]* Löbl & Leschen, 1994
******* *Anogenius clypealis  * Löbl & Leschen, 1994 – Malaysia
****** Slekten *[[Histanocerus]]* Motschulsky, 1858 - 14 arter
****** Slekten *[[Katagenius]]* Burckhardt & Löbl, 1992 - bare én art:
******* *Katagenius tamil* Burckhardt & Löbl, 1992 
****** Slekten *[[Kryptogenius]]* Burckhardt & Löbl, 1992 - 5 arter, blant andre:
******* *Kryptogenius acericornis* Burckhardt & Löbl, 1992
******* *Kryptogenius bidentatus* Burckhardt & Löbl, 1992
****** Slekten *[[Laenagenius]]* Löbl, 2005 - bare én art:
******* *Laenagenius apterus* Löbl, 2005  – Kina
****** Slekten *[[Pterogenius]]* Candéze, 1861 - to arter:
******* *Pterogenius besucheti* Lawrence, 1977
******* *Pterogenius nietneri* Candeze, 1861
****** Slekten *[[Tychogenius]]* Burckhardt & Löbl, 1992 - to arter:
******* *Tychogenius armatus* Burckhardt & Löbl, 1992 
******* *Tychogenius spatulifer* Burckhardt & Löbl, 1992

## Eksterne lenker
*
Stefan Rahmstorf

**Stefan Rahmstorf** (født 22. februar 1960) er en tysk oseanograf og klimaforsker. Fra 2000 er han professor for «Physics of the Oceans» ved Potsdaminstituttet. Han arbeider med betydningen av havstrømmer på klimaendringer.

Han har utarbeidet prognoser for hevingen i havnivået som følge av temperaturøkningen på jorden, som bl.a. tilsier at mange norske byer vil bli liggende delvis under vann, f.eks. Bergen og Haugesund. Hans prognoser er også trukket inn i diskusjonen om operahuset i Bjørvika ligger for lavt i forhold til fremtidig havnivå.

## Referanser


## Eksterne lenker
* http://www.pik-potsdam.de/~stefan/ Hjemmeside Potsdaminstituttet
* http://www.realclimate.org RealClimate Blog om klimaendringer
Axel Holst

**Axel Holst** (1860-1931) var en norsk lege og professor i medisin, kjent for sine bidrag til bekjempelse av skjørbuk.

Holst tok medisinsk embedseksamen (1884) og ble dr.med. med en avhandling om streptokokker (1892), begge ved Det Kongelige Frederiks Universitet.  Ved samme lærested var han professor i medisin (1893–1930), og ledet institt for hygiene og bakteriologi. Han var rektor 1919-21 og var president i Den norske lægeforening (1898-99, 1902-03).

Holst er mest kjent for sitt arbeide med Theodor Frølich og Valentin Fürst, der de fant kobling mellom ernæring og skjørbuk, og påviste C-vitaminets rolle.  

Før det hadde han også vesentlige bidrag til forståelsen av blant annet inneklimaets rolle.

Han utga også flere bøker om hygiene.

Holst var sønnesønn av stadsfysikus og professor i hygiene, Frederik Holst, og bror til dr.phil. Clara Holst.

## Verv og utmerkelser

* H.K.H. Kronprinsens gullmedalje 1887
* Fridtjof Nansens belønning for fremragende forskning 1918

## Referanser


## Eksterne lenker
*
Eldorado kino

**Eldorado kino** var en kino beliggende i Torggata 9 i Oslo sentrum, eiet og drevet av det kommunale selskapet Oslo Kino frem til den ble nedlagt i 2012. Ved nedleggelsen hadde kinoen fem saler med 1&nbsp;000 sitteplasser som fordelte seg med henholdsvis 170, 140, 163, 168 og 370 sitteplasser i sal 1, 2, 3, 4 og 5. I 2013 åpnet dørene til Eldorado som bokhandel.

## Historie
I 1891 ble den halvannen mål store tomten Torggata 9 kjøpt av et aksjeselskap. Dette oppførte to bygninger som ble tegnet i nyrenessansestil av arkitekt Harald Olsen. Ut mot Torggata var en fireetasjers bygning som inneholdt forretningslokaler, innenfor en liten gårdsplass var et varieté- og konsertlokale med plass til 1&nbsp;600 personer. Sommeren 1903 ble den indre bygningen utleid til *[[Fahlstrøms Theater]]*. Arkitekt Bull tegnet en vifteformet baldakin i glass over porten mot Torggata, samt glasstak innover mot teaterbygningen. Teateret ble drevet i 8 sesonger før det gikk konkurs og hadde sin siste forestilling i august 1911. To dager senere åpnet kinematograf i samme bygning. Denne ble etter noen år overtatt av et svensk selskap og omdøpt til *Admiral Palads*.

I 1928 ble bygningene overtatt av Oslo kinematografer. Navnet Eldorado kom i september 1929, samtidig som lydapparater ble installert. Eldorado ble den første kinoen i Norge med lydanlegg, og den første lydfilmen var *[[The Singing Fool]]* med Al Jolson i hovedrollen.

Eldorado kino viste typiske western- og spionthrillere i flere tiår. Den var blant annet fast premierested for James Bond-filmene. Dr. No hadde norgespremiere her den 1. april 1963.

Frem til 1986 hadde kinosalen én sal med 1&nbsp;195 sitteplasser, fordelt på balkong og parkett. Kinoen ble da ombygget til kinosenter med fem saler og en kapasitet på 1&nbsp;132 plasser. Alle saler ble pusset opp i 2000, og kapasiteten ble redusert til 1&nbsp;000 plasser ved at avstanden mellom seteradene ble øket.

Kinoen ble lagt ut for salg i begynnelsen av 2010 med annonsen *Eldorado kino til salgs*. Salget av eiendommen skjedde ved overdragelse av samtlige aksjer i Eldorado Kino Eiendom AS som er eier og hjemmelshaver til eiendommen.

Eldorado kino viste sin siste film 19. august 2012 og med det opphørte kinodriften på Eldorado kino.

Fra 2020 er Eldorado kino om til Eldorado E-Sport og er dermed Norges nye hjem for e-sport og gaming

## Referanser


## Litteratur
* FilmMagasinet 02/2007, side 8-9

## Eksterne lenker
* 
* Eldorados historikk på oslokino.no
*
Felix kino

**Felix kino** var en kino på Aker Brygge i Oslo. Kinoen åpnet 15. juni 1989 og hadde sin foreløpig siste forestilling 30. desember 2011.

Kinoen hadde to saler med til sammen 343 sitteplasser, hvorav 211 sitteplasser i Sal 1 og 132 sitteplasser i Sal 2. Teatersalen til Bryggeteatret ble i 1995 den tredje sal i Felix kino.

Kinoen gjenåpnet 12. april 2013, med to saler, hvorav 209 plasser i Sal 1 og 130 plasser i Sal 2. Felix ble imidlertid stengt igjen kort tid senere, etter dårlig billettsalg.

## Referanser
Lasse Kolsrud

**Lasse Kolsrud** (født 1959) er en norsk skuespiller og regissør. 

Han har spilt ved Trøndelag Teater, Det norske teatret og på film. Han har også regissert teaterversjonen på Det Norske Teatret av Frode Gryttens roman *[[Bikubesong]]*. For sin dramatisering og regi av dette stykket mottok han i 2004 Heddaprisens debutantpris. 

Kolsrud ble tildelt Teaterkritikerprisen i 2004.

## Referanser


## Eksterne lenker
*
Clara Holst

**Clara Holst** (1868–1935) var en norsk språkforsker, kjent som den første kvinne som oppnådde doktorgrad fra Det Kongelige Frederiks Universitet i Kristiania. Hun var den første kvinnelige filolog i Norge som ble utnevnt i et skoleembete, men valgte selv å ikke tiltre etter en konflikt med skolens rektor.

## Utdanning og yrkesliv
Hun tok examen artium i 1889 som privatist ved Nissens Pikeskole, og ble preseterist. Hun ble deretter den første kvinne som studerte og oppnådde «sproglig-historisk lærereksamen» (dagens cand.philol.) (1890–96). Hun valgte i denne studietiden ved universitetet Johan Storm som sin såkalte «privatpreseptor» (veileder).

Etter studieopphold i Cambridge, ved Sorbonne, Leipzig, Berlin og København, disputerte hun med en avhandling om nedertyske lånord i dansk (1903). I dette arbeidet hadde hun støtte fra og fikk faglig veiledning av Sophus Bugge. Både Johan Storm og Sophus Bugge, i tillegg til språkforsker Hjalmar Falk, var opponenter i hennes disputas. Derpå underviste hun i korte perioder ved Aars og Voss' skole i Kristiania, før hun var professor ved Wellesley College i Boston 1906/07, samt ved University of Kansas 1907/08. Begge steder underviste hun hovedsakelig i tysk, men gav også timer i norrønt og moderne norsk.

Hun ble utnevnt av Kongen i statsråd til et adjunktembete ved Hamar katedralskole i 1910, men tiltrådte ikke stillingen på grunn av uenighet med skolens rektor om timeplanen. Rektoren skrev til departementet at han ikke ville ta "noget særhensyn til frøken Holst". Hun ble bare tilbudt begynnerundervisning i tysk, mens skolens mannlige lærere skulle ha gymnasundervisningen. Det fant hun seg ikke i, og sa dermed fra seg embetet. Antonie Tiberg, som var innstilt som nummer to til stillingen, ble dermed utnevnt isteden.

## Familie
Holst var datteren til korpslege Axel Holst og Anna Mathilde Charlotte Flemming, og sønnedatter til Frederik Holst, begge professorer ved Universitetet. Frederik Holst var for øvrig den første mannen i Norge som ble tildelt en doktorgrad i Norge. Clara Holst forble ugift, og etter hun kom tilbake til Norge i 1908, bodde hun resten av livet sammen med to søstre i Kristiania/Oslo.

## Ettermæle
Clara Holsts virke er biografert i Ernst Håkon Jahr, *Clara Holst – kvinnelig pionér i akademia i Norge* (2006). Ved Universitetet i Agder finnes det et «Clara Holsts auditorium», og på kvinnedagen 8. mars 2019 ble administrasjonsbygget til Oslomet – storbyuniversitetet offisielt omdøpt til Clara Holsts hus.  

Biografikeren Ernst Håkon Jahr mener Clara Holst i for lang tid har blitt oversett i norsk kvinnehistorie. Om uenigheten med rektoren ved Hamar Katedralskole, som førte til at Holst sa fra seg jobben, skriver Jahr: "Vi må kunne lese en tydelig kvinneprotest i hennes resolutte avvisning av rektors timeplan. Hennes økonomi gjorde at hun kunne foreta et slikt prinsipielt valg."

## Referanser


## Eksterne lenker
* Første kvinnelige doktorand i Norge av Ernst Håkon Jahr (1998)
* 100 år siden den første kvinne disputerte , bilde og biografi fra Universitetet i Oslo (2003)